Rozsudok Všeobecného súdu (druhá komora) z 12. marca 2020 – XB/ECB
(vec T‑484/18)
„Verejná služba – Zamestnanci ECB – Odmeňovanie – Príspevok na domácnosť – Príspevok na nezaopatrené dieťa – Príspevok na školské a predškolské vzdelávanie – Oprávnenosť – Odmietnutie žiadostí o priznanie týchto príspevkov – Podmienky zamestnania zamestnancov, ktorí sú zamestnaní na pracovné zmluvy na krátku dobu – Podmienky a pravidlá uplatniteľné na pracovné zmluvy na krátku dobu“
1.      Žaloby úradníkov – Rozsudok o zrušení – Účinky – Povinnosť prijať vykonávacie opatrenia – Žiadosť o vyplatenie súm zodpovedajúcich požadovaným rodinným príspevkom – Predčasná povaha návrhu
(článok 266 prvý odsek ZFEÚ)
(pozri body 28, 29)
2.      Úradníci – Zásada rovnosti zaobchádzania – Zásada zákazu diskriminácie – Vzťah medzi týmito dvoma zásadami
(pozri bod 49)
3.      Právo Európskej únie – Zásady – Rovnosť zaobchádzania – Porušenie – Pojem – Rozdielne zaobchádzanie s právnymi a skutkovými situáciami, ktoré nevykazujú zásadné rozdiely alebo rovnaké zaobchádzanie s rozdielnymi situáciami – Neexistencia objektívneho odôvodnenia – Posúdenie s ohľadom na predmet a cieľ sledovaný dotknutým ustanovením
(pozri body 50, 51)
4.      Úradníci – Rovnosť zaobchádzania – Právomoc inštitúcií Únie vytvárať rôzne kategórie zamestnancov podľa ich legitímnych potrieb – Rozdiely v postavení medzi rôznymi kategóriami osôb zamestnaných Úniou – Pripustenie niektorých z týchto kategórií k výlučnému prospechu určitých výhod alebo záruk – Diskriminácia – Neexistencia
(pozri body 52, 82)
5.      Úradníci – Zamestnanci Európskej centrálnej banky – Osoby, s ktorými boli uzatvorené pracovné zmluvy na krátku dobu – Osobitné postavenie odlišné od postavenia osôb, s ktorými boli uzatvorené pracovné zmluvy na dobu určitú alebo na dobu neurčitú – Odôvodnenie – Diskriminácia – Neexistencia
(Podmienky zamestnávania zamestnancov Európskej centrálnej banky, príloha II b; pravidlá Európskej centrálnej banky uplatňujúce sa osoby, s ktorými boli uzatvorené pracovné zmluvy na krátku dobu)
(pozri body 55, 60, 63 – 66, 81, 88)
6.      Základné práva – Charta základných práv Európskej únie – Článok 24 – Práva dieťaťa – Povinnosť inštitúcií Únie zaviesť osobitný systém rodinných prídavkov – Neexistencia
(Charta základných práv Európskej únie, článok 24)
(pozri bod 91)
7.      Úradníci – Daň zo mzdy – Zníženie základu na nezaopatrené dieťa – Podmienky priznania – Skutočné vyplatenie príspevku na nezaopatrené dieťa
(nariadenie Rady č. 260/68, článok 3 ods. 4 druhý pododsek)
(pozri body 102 – 104)
8.      Úradníci – Daň zo mzdy – Autonómny systém – Rovnosť zaobchádzania – Hranice – Nerovnosti prípadne spôsobené prekrývaním daňového systému Spoločenstva a vnútroštátnych daňových systémov – Nedostatok relevantnosti
(pozri bod 108)
9.      Úradníci – Zamestnanci Európskej centrálnej banky – Zastúpenie – Výbor zamestnancov – Povinné prerokovanie – Rozsah – Povinnosť administratívy vyhovieť pripomienkam výboru zamestnancov – Neexistencia
(smernica Rady 1999/70, príloha, odôvodnenie 9 doložka 4)
(pozri body 120, 121)
Predmet
Návrh podľa článku 270 ZFEÚ a článku 50a Štatútu Súdneho dvora Európskej únie, ktorým sa na jednej strane žiada zrušenie rozhodnutí ECB zo 6. novembra a 4. decembra 2017, ktorými sa odmietlo priznanie určitých príspevkov, a v prípade potreby, rozhodnutí ECB z 2. februára 2018 o zamietnutí žiadosti o správne preskúmanie a z 5. júna 2018 o zamietnutí návrhu formulovaného v konaní o sťažnosti a na druhej strane uloženie ECB povinnosti zaplatiť sumy zodpovedajúce uvedených príspevkom
Výrok
1.
Žaloba sa zamieta.
2.
XB je povinný nahradiť trovy konania.